**KÖZBÜLSŐ MOTIVÁCIÓS FELMÉRÉS (2020)**

**Intézményi beszámoló a 2019/2020. tanév hallgatók válaszai alapján**

A közbülső motivációs felmérések lényege, hogy megismerjük az Egyetem hallgatóinak véleményét, tapasztalatait a képzéssel és az intézménnyel kapcsolatban. Ezen felmérés keretein belül azokat a hallgatókat kérdezzük meg, akik a képzésük felénél tart, így már van kialakult képe a képzés minőségéről, az oktatás hatékonyságáról, az intézmény által nyújtott szolgáltatásokról. A felmérés ezen területeket járja körbe egy kérdőív formájában.

A kérdőívet 732, az intézményben tanuló hallgató töltötte ki. A 732 kitöltő 76,1%-a alapképzésen vesz részt, 19% mesterképzésen, 4% felsőoktatási szakképzésen, 0,75 szakirányú továbbképzésen, 0,3% pedig felsőoktatási szakképzésen vesz részt.

A kitöltők nagyrésze a Gépészmérnöki és Informatikai Kar hallgatója.

Nagyrészt alapszakos hallgatók voltak a kitöltők között.

A kitöltők 64,1%-a nappali munkarendben tanul, 35% levelező, 0,5% esti, 0,4 távoktatási képzésben vesz részt. 66,4%-ban államilag támogatott, állami ösztöndíjas formában tanul.

A kitöltők tanulmányaikat legnagyobb részt (27%-ban) 2019-ben kezdték.

Diplomaszerzés indokaiként a jobb karrierlehetőséget jelölték, mint legerősebben befolyásoló tényező. A válaszok alapján tudatos döntés volt az egyetemi tanulmányok elkezdése. Legkevésbé a diáklét motiválta a kitöltőket az egyetemi tanulmányokra.

Az intézményválasztást az egyetem jó híre, a jó színvonalú képzések, és a Miskolci Egyetem iránti lojalitás befolyásolta a legnagyobb mértékben.

A kitöltők válaszaik alapján közepesen elégedettek a képzéssel. Bár a képzés céljai és követelmények nagyrészt világosak, nem motiválja maga a képzés a hallgatókat és nincsenek megelégedve az elmélet és a gyakorlat arányával.

A kitöltők a diplomás léttől az állásbiztonságot várják el.

Általánosságban elmondható, hogy a kitöltők közepesnél nagyobb mértékben elégedettek az oktatáshoz-tanuláshoz szükséges erőforrások rendelkezésre állásával, ezen belül legalacsonyabb értéket az internet elérhetőség kapott, legmagasabbat a könyvtárak felszereltsége és szolgáltatásai.

Hasonló a helyzet az egyetemi adatszolgáltatással is, közepesnél nagyobb mértékben elégedettek a kitöltők. Nem érzik igazságosnak a szociális támogatások rendszerét, illetve a tanulmányi ösztöndíjak rendszerét. A sportolási lehetőségekkel viszont kifejezetten elégedettek.

A kitöltő nagyrésze mégis pozitívan értékeli az intézményt, hiszen több mint a kitöltők fele ugyanezt az intézményt és ugyanezt a szakot választaná.

35,9%-a a kitöltőknek már teljes munkaidőben alkalmazottként dolgozik, 62,5%-ban pedig elsősorban dolgozóként tekintenek önmagukra, mintsem hallgatóként.

Összességében megállapítható, hogy a hallgatók inkább főfoglalkozású dolgozónak érzik magukat, sem mint tanuló hallgatóknak. Ez alapján a tanulmányi motivációkra erre alapozva lehetne fokozni. Mivel véleményük alapján fontos, hogy a képzéseken új ismeretanyagot kapjanak, új gyakorlati anyaggal is tudjanak foglalkozni az alapképzéshez képest, mindenképpen szem előtt kell tartani a különböző szakokon oktatott kurzusok tantervének összeállításánál. A tananyagok naprakésszé tétele és a tudományos eredmények követése, illetve beépítése a tananyagba alapvető elvárás a hallgató részéről. Ezentúl érdemes az idegennyelvi kompetenciák fejlesztése.